NOK รวมกลุ่มพันธมิตร 8 สายการบินหวังเพิ่มรายได้ในอนาคต
NOK รวมกลุ่มพันธมิตร 8 สายการบินหวังเพิ่มรายได้ในอนาคต
16 พ.ค. 2559

บริษัท สายการบินนกแอร์ จำกัด (มหาชน)หรือ NOK ระบุว่า บริษัทได้เปิดตัวกลุ่มพันธมิตร “Value Alliance”ซึ่งเป็นการรวมตัวพันธมิตรสายการบินราคาประหยัด 8 สายการบินในภูมิภาคเอเชียแปซิฟิก ประกอบด้วย สายการบินเซบูแปซิฟิก (รวมถึงสายการบิน Cebgo) สายการบินเจจูแอร์ สายการบินไทเกอร์แอร์ สิงคโปร์ สายการบินไทเกอร์แอร์ ออสเตรเลีย สายการบินวานิลลาแอร์ สายการบินสกู๊ต สายการบินนกสกู๊ต และสายการบินนกแอร์
ทั้งนี้ Value Alliance เป็นการร่วมกลุ่มพันธมิตรการบินขนาดใหญ่ที่ครอบคลุมเส้นทางการบิน โดยมีจุดหมายปลายทางมากกว่า 160 แห่งทั่วภูมิภาคเอเชียแปซิฟิก ผ่านระบบสำรองบัตรโดยสารที่พัฒนาโดยบริษัท Air Black Box (ABB) ซึ่งจะเชื่อมโยงเครือข่ายการบิน (Connecting flight) เข้าไว้ด้วยกัน ซึ่งผู้โดยสารสามารถเลือกเที่ยวบินและสำรองบัตรโดยสารได้โดยตรงจากเว็บไซด์ของแต่ละสายการบิน โดยสายการบินแต่ละแห่งยังคงไว้ซึ่งการบริการต่าง ๆ ของตนเองได้อย่างสมบูรณ์ โดยความร่วมมือดังกล่าวจะเป็นแหล่งที่ก่อให้เกิดรายได้เพิ่มขึ้นแก่บริษัทในอนาคต